**Brandon Sutter** (s. 14. helmikuuta 1989 Huntington, New York, Yhdysvallat) on uransa lopettanut kanadalais-yhdysvaltalainen jääkiekkoilijaa. Sutterin vahvuuksia olivat kahden suunnan pelaaminen, johtajuus, pelintekeminen ja luistelu. Sutter siirtyi kesällä 2015 Vancouveriin Pittsburghista, vaihdossa Nick Boninoon.

Perhe
-----

Brandon kuuluu kuuluisaan Sutterin sukuun. Hänen isänsä on kolminkertainen Stanley Cup-voittaja Brent Sutter, joka on pelannut yli 1000 runkosarjaottelua NHL:ssä. Brent valmensi poikaansa kolmena kautena WHL-joukkue Red Deer Rebelsissä vuosina 2004–2007. Nykyään hän on Calgary Flamesin päävalmentaja. Brandon on syntynyt vuonna 1989 New Yorkin Huntingtonissa, kun Brent toimi tuolloin New York Islandersin kapteenina. Brandonilla on myös isoveli Merrick Sutter, joka on pelannut jääkiekkoa AJHL-juniorisarjassa.

Sutterin sedät Brian, Darryl, Duane, Rich ja Ron ovat pelanneet kaikki NHL:ssä. Heidän jälkikasvastaan Shaun ja Brett ovat pelanneet jääkiekkoa ammattilaisena. Brett pelasi kaudella 2010–2011 Hurricanesin organisaatiossa ja pelasi yhdessä NHL-ottelussa yhtä aikaa Brandonin kanssa. Brandon Sutterin serkuista Brody ja Luke pelaavat puolestaan WHL:ssä. Heistä Brody varattiin vuonna 2011 Carolina Hurricanesiin. Joidenkin arvostelijoiden mielestä Brandon Sutter hyötyy liikaa sukunimestään ominaisuuksiinsa nähden.

Ura
---

Brandon Sutter pelasi lähes koko juniori-uransa Red Deerin kaupungissa, Albertassa. Kaudella 2004–2005 hänet nostettiin Red Deer Optimist Rebelsin AMHL-joukkueesta WHL:ään Red Deer Rebelsiin, jossa Sutter pelasi seitsemän runkosarja- ja playoff-ottelua. Hän pelasi joukkueessa kolme seuraavaa kautta, joista kaksi isänsä Brentin alaisena. Rebelsissä pelasi kahden kauden ajan joukkuetoverina myös hänen serkkunsa Brett. Tulokaskaudellaan 2005–2006 16-vuotias Brendan Sutter teki tehot 22+24=46, joilla hän voitti joukkueen sisäisen pistepörssin. Kaudella 2006–2007 Sutter teki yhden kauden WHL-piste-ennätyksensä tehoilla 20+37=57, mutta Rebelsin pistepörssissä hän jakoi kolmannen sijan serkkunsa kanssa.

Carolina Hurricanes varasi Sutterin 11. pelaajana NHL:n varaustilaisuudessa 2007. Hän jatkoi sen jälkeen pelaamista vielä kaudella Rebelsissä kaudella 2007–2008. Sutter oli siellä joukkueensa paras pistemies, maalintekijä ja syöttäjä tehoilla 26+23=49. Kauden lopulla hän siirtyi pelaamaan Hurricanesin organisaatioon, farmijoukkue Albany River Ratsin riveihin, AHL:ään. Sutter teki siellä seitsemässä runkosarjaottelussa tehot 1+1=2 ja seitsemässä playoff-ottelussa tehot 0+2=2. Kauden jälkeen hän teki kolmivuotisen tulokassopimuksen Hurricanesin kanssa.

Kausi 2008–2009 oli Sutterin tulokaskausi NHL:ssä. Hän teki Hurricanesissa 50 runkosarjaottelussa tehot 1+5=6. Sutterin NHL-uran ensimmäinen ja tuon kyseisen kauden ainoaksi jäänyt maali syntyi 23. lokakuuta 2008 Pittsburgh Penguinsin Marc-André Fleuryn selän taakse. Seuraavassa ottelussa New York Islandersin Doug Weight taklasi häntä sillä seurauksella, että Sutter sai aivotärähdyksen ja joutui huilaamaan kahdeksan ottelua. Weight ei saanut tilanteesta rangaistusta. Kauden aikana Sutter pelasi myös vielä 22 ottelua Albany River Ratsissa tehoin 4+8=12. Kaudella 2009–2010 hän paransi tehojaan huomattavasti tehdessään 72 ottelussa tehot 21+19=40, jotka ovat myös hänen yhden kauden piste-ennätyksensä NHL:ssä. Sutter oli Ray Whitneyn kanssa Hurricanesin toiseksi paras maalintekijä Eric Staalin jälkeen. Joukkueen sisäisessä pistepörssissä hän oli viides. Farmin puolella Sutter pelasi seitsemän ottelua.

Sutter aloitti kauden 2010–2011 Hurricanesin varakapteenina. Hän pelasi kauden aikana Hurricanesin kaikki 82 ottelua ja teki niissä 29 pistettä. Kauden jälkeen hän solmi kolmivuotisen jatkosopimuksen Hurricanesin kanssa. Seuraavanakin kautena Sutter pelasi joukkueensa kaikki pelit, ja hän teki niissä 32 pistettä. Vuoden 2012 NHL:n varaustilaisuuden yhteydessä Sutter vaihdettiin yhdessä Brian Dumoulinin ja Carolinan ensimmäisen kierroksen varausoikeuden kanssa Pittsburgh Penguinsiin. Vaihdossa Hurricanes sai Jordan Staalin.

Heinäkuussa 2021 Sutter solmi yksivuotisen ja arvoltaan 1,125 miljoonan dollarin sopimuksen Canucksin kanssa.

Elokuussa 2023 Sutter siirtyi tryout-sopimuksella Edmonton Oilersiin. Hän kuitenkin päätti lopettaa uransa lokakuussa 2023.

Maajoukkue
----------

Sutterilla on sekä Kanadan että Yhdysvaltain kansalaisuus. Hän edustaa kansainvälisellä tasolla Kanadaa.

Sutter pelasi alle 20-vuotiaiden MM-kilpailuissa vuonna 2008, jolloin hän voitti maailmanmestaruuden. Sutter toimi kultajoukkueen varakapteenina. Hän pelasi myös alle 18-vuotiaiden MM-kilpailuissa vuosina 2006 ja 2007, muttei voittanut niistä mitalia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Red Deer Chiefs | AMBHL | 35 | 25 | 34 | 59 | 28 | 11 | 5 | 4 | 9 | 0 |
| 2004–2005 | Red Deer Optimist Rebels | AMHL | 34 | 4 | 16 | 20 | 28 | – | – | – | – | – |
|  | Red Deer Rebels | WHL | 7 | 0 | 2 | 2 | 8 | 7 | 1 | 4 | 5 | 2 |
| 2005–2006 | Red Deer Rebels | WHL | 68 | 22 | 24 | 46 | 36 | – | – | – | – | – |
| 2006–2007 | Red Deer Rebels | WHL | 71 | 20 | 37 | 57 | 54 | 7 | 0 | 3 | 3 | 14 |
| 2007–2008 | Red Deer Rebels | WHL | 59 | 26 | 23 | 49 | 38 | – | – | – | – | – | JMM | 7 | 0 | 1 | 1 | 2 |
|  | Albany River Rats | AHL | 7 | 1 | 1 | 2 | 2 | 7 | 0 | 2 | 2 | 4 |
| 2008–2009 | Albany River Rats | AHL | 22 | 4 | 8 | 12 | 6 | – | – | – | – | – |
|  | Carolina Hurricanes | NHL | 50 | 1 | 5 | 6 | 16 | – | – | – | – | – |
| 2009–2010 | Albany River Rats | AHL | 7 | 1 | 3 | 4 | 2 | – | – | – | – | – |
|  | Carolina Hurricanes | NHL | 72 | 21 | 19 | 40 | 2 | – | – | – | – | – |
| 2010–2011 | Carolina Hurricanes | NHL | 82 | 14 | 15 | 29 | 25 | – | – | – | – | – |
| 2011–2012 | Carolina Hurricanes | NHL | 82 | 17 | 15 | 32 | 21 | – | – | – | – | – |
| 2012–2013 | Pittsburgh Penguins | NHL | 48 | 11 | 8 | 19 | 4 | 15 | 2 | 1 | 3 | 0 |
| 2013–2014 | Pittsburgh Penguins | NHL | 81 | 13 | 13 | 26 | 12 | 13 | 5 | 2 | 7 | 2 |
| 2014–2015 | Pittsburgh Penguins | NHL | 80 | 21 | 12 | 33 | 14 | 5 | 1 | 1 | 2 | 2 |
| 2015–2016 | Vancouver Canucks | NHL | 20 | 5 | 4 | 9 | 2 | – | – | – | – | – |
| 2016–2017 | Vancouver Canucks | NHL | 81 | 17 | 17 | 34 | 12 | – | – | – | – | – |
| 2017–2018 | Vancouver Canucks | NHL | 61 | 11 | 15 | 26 | 8 | – | – | – | – | – |
| 2018–2019 | Vancouver Canucks | NHL | 26 | 4 | 2 | 6 | 6 | – | – | – | – | – |
| 2019–2020 | Vancouver Canucks | NHL | 44 | 8 | 9 | 17 | 25 | 17 | 1 | 5 | 6 | 4 |
| 2020–2021 | Vancouver Canucks | NHL | 43 | 9 | 3 | 12 | 2 | – | – | – | – | – |
| 2021–2022 | Vancouver Canucks | NHL | 0 | 0 | 0 | 0 | 0 | – | – | – | – | – |
| 14 kautta | yhteensä | NHL | 770 | 152 | 137 | 289 | 149 | 50 | 9 | 9 | 18 | 8 |

Lähteet
-------

* Brandon Sutter The Internet Hockey Databasessa (englanniksi)
* Brandon Sutter Legends of Hockey -sivustolla (englanniksi)
* Brandon Sutter *Elite Prospects*. Everysport Media Group AB.  (englanniksi)

### Viitteet

1. ↑  Brandon Sutter at eliteprospects.com *www.eliteprospects.com*. Viitattu 2.10.2023. (englanniksi)
2. 1 2  NHL:n varaustilaisuus 2007: Kane varattiin ensimmäisenä  23.6.2007. Jatkoaika.com. Viitattu 10.10.2010.
3. 1 2 3 4 5 6  Elite Prospects
4. ↑  CanWest MediaWorks Publications Inc.: Weight-ing in on head shots  18.11.2008. The Vancouver Province. Viitattu 10.10.2010. (englanniksi)
5. ↑  Williams, Terrell: Canes Agree to Terms with Brandon Sutter *Carolinahurricanes.com*.  13.7.2011. Carolina Hurricanes. Viitattu 24.6.2012. (englanniksi)
6. ↑  Masisak, Corey: Penguins deal Jordan Staal to 'Canes *NHL.com*.  23.6.2012. National Hockey League. Viitattu 24.6.2012. (englanniksi)
7. ↑
8. ↑  Brandon Sutter retires from hockey after attempting comeback with Oilers – Sportsnet.ca *www-sportsnet-ca.cdn.ampproject.org*. Viitattu 2.10.2023.